AĠENDA

It-Tnejn, 11 ta' Ġunju, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

CLAUDETTE BUTTIGIEG staqsiet lill-

Ministru għat-Trasport, Infrastruttura u Proġetti Kapitali

Jista' l-Ministru jgħid xi pjan għandu l-Gvern biex itaffi mill-problemi kbar li qed jiffaċċjaw ir-residenti ta' Triq il-Konti Manduca fin-Naxxar minħabba l-impatt ta' proġetti ta' żvilupp massiv f'din iż-żona, liema xogħol qed ikollu effett qawwi fuq is-saħħa fiżika u psikoloġika tar-residenti tal-imsemmija triq, kif ukoll liema xogħlijiet ukoll ħolqu ħsarat fi wħud mir-residenzi tal-imsemmija triq?

(Niġbed l-attenzjoni tal-Ministru li fiż-żona se jibda żvilupp ieħor ta' kobor li se jkollu effett fuq il-ħajja tar-residenti ta' din it-triq fiż-żmien li ġej).

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, b'antiċipazzjoni għall-proġett ta' żvilupp massiv fin-Naxxar fiż-żona ta' Triq l-Abbate Savoia, Triq il-Milizzja, Triq in-Nafra u Triq is-Seneskalk, x'tip ta' xogħol ta' preparazzjoni qed isir, biex it-toroq taż-żona jkunu jifilħu għat-traffiku industrijali li se jkun hemm fix-xhur u s-snin li ġejjin, liema xogħol u traffiku, jekk ma jkunux antiċipati, jista' jkollhom effett ħażin ħafna fuq is-saħħa fiżika u psikoloġika tar-residenti f'din iż-żona u fuq id-djar tagħhom?

L-ONOR.

JASON AZZOPARDI staqsa lill-

Ministru għall-Finanzi

Jista' l-Ministru jgħid x'inhu n-numru ta' ħaddiema u/jew uffiċjali tal-Financial Intelligence Analysis Unit (FIAU) li personalment wettqu xi on-site examination lil Nutar/a Pubbliċi matul l-2016 u kemm minnhom għadhom sal-ġurnata tal-lum impjegati mal-istess entità jew b'xi mod ieħor jiżvolġu xogħol għall-istess entità?

L-ONOR.

JASON AZZOPARDI staqsa lill-

Jista' l-Prim Ministru jindika liema kienet is-sejħa ta' applikazzjoni li permezz tagħha, l-individwu li d-dettajli dwaru qed jingħataw separatament ġie impjegat mal-Malta Gaming Authority?

Jista' jgħid meta ġie impjegat u x'inhu xogħlu?

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

Jista' l-Ministru jgħid kemm-il impjegat irriżenja minn SportsMalta minn wara t-3 ta' Ġunju 2017 sal-jum li fih tkun imwieġba din l-interpellanza u kemm-il impjegat ġie impjegat ma' SportsMalta minn wara t-3 ta' Ġunju 2017 sal-jum li fih tkun imwieġba din l-interpellanza?

Għal kull każ jista' jgħid jekk kienx hemm sejħa ta' applikazzjoni (u jagħti d-data rispettiva) jew le?

L-ONOR.

JASON AZZOPARDI staqsa lill-

Jista' l-Prim Ministru jindika d-data u l-post fejn ġiet ippubblikata l-lista ta' dawk kollha li akkwistaw ċittadinanza Maltija, inkluż bl-Individual Investor Programme (IIP) għas-snin 2016 u 2017?

L-ONOR.

JASON AZZOPARDI staqsa lill-

Jista' l-Prim Ministru jgħid jekk ġietx solvuta l-kontroversja legali bejn Identity Malta u l-Kummissjoni Elettorali peress li din tal-aħħar ma kenitx qed tirċievi l-informazzjoni u d-dettalji kollha li skont hi għandha tirċievi minn Identity Malta skont il-Liġi?

L-ONOR.

JASON AZZOPARDI staqsa lill-

Jista' l-Prim Ministru jgħid x'inhi s-sitwazzjoni preżenti bejn Identity Malta u l-Kummissjoni Elettorali wara l-artikolu li kien deher f'The Malta Independent fit-2 ta' Jannar 2017 bit-titlu "Ministry rejects Times story on failed meeting between Electoral Commission, Identity Malta"(li link qed jingħata separatament), fejn kien intqal li t-taħditiet li qed imexxi l-Ministru għall-Ġustizzja, Kultura u Gvern Lokali kien fi "stadju avvanzat"?

L-ONOR.

STEFAN ZRINZO AZZOPARDI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk fil-pjanijiet għat-tkabbir tar-Residenza ta' San Vinċenz de Paule hemmx pjanijiet biex issir binja biex isservi bħala residenza għal każijiet inqas akuti u b'hekk jiżdiedu l-postijiet fin-naħa ta' isfel ta' Malta?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid liema servizzi fil-komunità qed jiġu offruti biex aktar anzjani jkunu jistgħu jibqgħu jgħixu fil-komunità?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 5679 u tgħid kemm ġew mibnija farm roads f'Għawdex mill-Ministeru għal Għawdex minn Marzu 2013 sal-lum, maqsuma sena b'sena?

Liema kienu dawn il-farm roads?

Kemm kien it-tul f'metri ta' kull farm road?

X'tip ta' xogħol sar fuq kull farm road u kemm sewa x-xogħol fuq kull farm road?

L-ONOR.

CHRIS SAID staqsa lill-

Ministru għal Għawdex

B'referenza għall-mistoqsija parlamentari 5643, tista' l-Ministru tgħid jekk fil-perjodu minn Marzu 2013 sal-lum, kienx hemm impjegati li ngħataw kastig minimu bħalma hija twiddiba bil-miktub eċċ. għal nuqqasijiet imwettqa minnhom?

Jekk fl-affermattiv, x' kien il-grad ta' kull impjegat li ngħata dan il-kastig minuri u x'tip ta' kastig minuri kien?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fil-preżent, f'kull uffiċċju, Dipartiment u entità li taqa' fid-dekasteru tagħha kemm hemm ħaddiema li għandhom xi kwalifika minn istituzzjonijiet edukattivi terzjarji rikonoxxuti f' Malta jew barra minn Malta?

F'kull każ x'inhu l-grad tal-ħaddiem u x'inhi l-kwalifika li għandu u f'liema uffiċċju, dipartiment jew entità jaħdem?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid hemmx il-ħsieb li l-ġurisdizzjoni tat-Tribunal għal Talbiet tal-Konsumatur tiġi riveduta mil-limitu attwali ta' €3,500 peress li dan l-ammont ilu ma jiġi rivedut għal diversi snin?

L-ONOR.

CHRIS SAID staqsa lill-

Ministru għat-Turiżmu

Jista' l-Ministru jgħid x'tip ta' investiment sar, fejn sar u kemm intefqu flus ġewwa Għawdex mill-Awtorità Maltija għat-Turiżmu minn Marzu 2013 sal-lum?

Jista' jgħid xi proġetti hemm ippjanati għal Għawdex għas-sena 2018 u fis-snin ta' wara mill-istess Awtorità għat-Turiżmu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm intużaw vetturi, sia dawk proprjetà tal-Gvern, dawk mikrija kif ukoll dawk privati li jappartjenu lill-Higher u Senior Management fil-Ministeru, f'kull dipartiment jew entità li taqa' taħt id-dekasteru tagħha, għal xogħol uffiċjali minn Marzu 2013 sal-lum, sena b'sena?

Tista' għal kull vettura tagħti break down tal-ispejjeż involuti f'dak li hu fuel, tiswijiet u manutenzjoni, tibdil ta' parts u ħasil u tindif tal-istess vettura?

L-ONOR.

STEFAN ZRINZO AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm-il applikazzjoni għal reġistru ta' titolu ġew sottomessi lir-Reġistru tal-Art mis-sena 2010 sad-data ta' din il-mistoqsija parlamentari?

Kemm ġew ipproċessati applikazzjonijiet u kemm hemm applikazzjonijiet li għadhom pendenti biex jiġu pproċessati?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħid jekk hemmx xi konċessjoni mogħtija lil xi entità privata f'xi sit biswit il-Forti Ricasoli?

Jista' l-Ministru jgħid ukoll meta ngħatat din il-konċessjoni, x'kienu l-kundizzjonijiet li ngħataw, kif ukoll x'inhu l-użu li qed isir minn tali konċessjoni?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Trejqet il-Palma fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Triq Wied Filep fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Triq il-Widna Radar fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Sqaq il-Qbiela fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Triq tal-Ħmieri fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Trejqa fi Triq tal-Imdawra fin-Naxxar?

L-ONOR.

MARIO GALEA staqsa lill-

Ministru għall-Edukazzjoni u Xogħol

Jista' l-Ministru ġentilment jgħid kemm-il servizz ta' taħriġ dwar is-saħħa mentali ġew organizzati f'din il-Leġiżlatura lill-impjegati tal-Jobsplus u meta sar dan it-taħriġ?

L-ONOR.

MARIO GALEA staqsa lill-

Ministru għall-Edukazzjoni u Xogħol

Jista' l-Ministru ġentilment jgħid kemm-il servizz ta' taħriġ dwar is-saħħa mentali ġew organizzati f'din il-Leġiżlatura lill-impjegati li jaħdmu mal-istudenti?

Meta sar dan it-taħriġ u fejn sar dan it-taħriġ?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa ġentilment jindika kemm hemm pazjenti fl-Isptar Monte Karmeli li għandhom kundizzjoni kronika fil-preżent?

X'qed isir biex dawn il-pazjenti jintegraw lura fis-soċjetà?

Kemm kien hemm pazjenti li jbatu b'kundizzjoni kronika u li integraw ruħhom fil-komunità matul din il-Leġiżlatura u sal-ġurnata li tiġi mwieġba din il-mistoqsija?

L-ONOR.

MARIO GALEA staqsa lill-

Ministru għall-Intern u Sigurtà Nazzjonali

Jista' l-Ministru ġentilment jgħid kemm kien hemm każijiet ta' persuni f'Malta u Għawdex li ġew irrappurtati lill-Pulizija li neħħew ħajjithom matul din il-Leġiżlatura u sal-ġurnata li tiġi mwieġba din il-mistoqsija?

Jista' l-Ministru jgħid jekk tinżammx statistika ta' każijiet ta' suwiċidju?

Billi skont l-Għaqda Dinjija tas-Saħħa f'dawn l-aħħar 40 sena r-rata dinjija tas-suwiċidju żdiedet b'60%, jista' jgħid kemm hi r-rata f'pajjiżna?

L-ONOR.

MARIO GALEA staqsa lill-

Jista' l-Prim Ministru ġentilment jgħid il-prezzijiet differenti tal-passaporti ġodda jew biex jiġu mġedda u jekk hemmx tariffi differenti fi żmenijiet differenti tas-sena?

L-ONOR.

DAVID STELLINI staqsa lill-

Ministru għal Għawdex

Peress li Triq Wied il-Għasri, fl-Għasri, Għawdex għandha bżonn tiġi rranġata għax għadha tat-torba u qatt ma ġiet asfaltata u peress li din tinsab kollha ħofor u qiegħda fi stat ħażin ħafna u parti minnha hija diffiċli biex tgħaddi b'karozza u meta tagħmel ix-xita jkun impossibbli biex tgħaddi bil-mixi minn ġol-għadajjar u peress li fil-bidu tas-sajf il-Kunsill tal-Għasri pprova jimla t-toqob iżda din it-triq għandha bżonn li tiġi rranġata sew għax minnha jgħaddu diversi turisti li jkun sejrin Wied il-Għasri u t-Tieqa tal-Mielħa kif ukoll din it-triq tieħdok għas-Salini u l-Bajja ta' Marsalforn u l-parti tat-triq imsemmija tibda minn wara l-Knisja tal-Patroċinju sal-kantuniera ta' Triq Ta' Ċaqra, tista' l-Ministru tgħid jekk hemmx ħsieb li din it-triq tittranġa?

Jekk iva meta?

L-ONOR.

DAVID STELLINI staqsa lill-

Ministru għat-Trasport, Infrastruttura u Proġetti Kapitali

Peress li t-tabelli bis-sinjali tat-traffiku f'Għawdex qegħdin ġeneralment fi stat ħażin għax ħafna minnhom m'għadhomx jintgħarfu u jkun diffiċli għat-turisti u l-barranin biex isibu minn fejn jgħaddu, jista' l-Ministru jgħid jekk hemmx ħsieb li ssir il-manutenzjoni tagħhom jew inkella jinbidlu?

Jekk iva, meta?

L-ONOR.

MARIO GALEA staqsa lill-

Ministru għall-Finanzi

Jista' l-Ministru ġentilment jgħid x'kienet l-ispiża kapitali tal-Gvern għal kull sena mill-2013 sas-sena 2017?

Jista' jagħti wkoll il-figuri sena b'sena?

L-ONOR.

RYAN CALLUS staqsa lill-

B'referenza għall-mistoqsija parlamentari 5902, u peress li t-twessigħ ta' triq ma taqax taħt ir-responsabbiltà tal-Kunsilli Lokali, jista' l-Ministru jikkunsidra mill-ġdid it-talba għat-twessigħ tat-triq bejn Trejqet l-Anġli u Triq Salvu Curso fis-Siġġiewi minħabba numru ta' inċidenti li seħħew?

L-ONOR.

ETIENNE GRECH staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm hemm persuni separati u single mothers li qed jirċievu r-relief?

Mil-liema lokalitajiet ġejjin dawn il-persuni?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 16291 tat-12-il Leġiżlatura, jista' l-Ministru jgħid kemm-il kors sar għall-ġenituri biex jifhmu d-dyslexia u l-bżonnijiet tat-tfal tagħhom matul din il-Leġiżlatura ?

Meta saru dawn il-korsijiet?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 16291 tat-12-il Leġiżlatura, jista' l-Ministru jgħid kemm-il kors sar għall-għalliema biex ikunu mħarrġa dwar id-dyslexia u kif jistgħu jgħinu aktar lil dawn l-istudenti li għandhom din il-kundizzjoni?

L-ONOR.

ETIENNE GRECH staqsa lill-

Ministru għall-Affarijiet Ewropej u Ugwaljanza

B'referenza għar-risposta tal-mistoqsija parlamentari 5661, tista' l-Ministru tpoġġi fuq il-Mejda tal-Kamra l-manwal tal-proċeduri msemmija u li ngħataw l-entitajiet u l-ktejjeb ta' informazzjoni mfassal mill-Kummissjoni dwar il-Vjolenza Domestika?

L-ONOR.

ETIENNE GRECH staqsa lill-

Ministru għall-Ġustizzja, Kultura u Gvern Lokali

Jista' l-Ministru jindika kemm kien hemm każijiet ta' vjolenza domestika li tressqu quddiem il-Ġudikatura mill-2016 sad-data li fiha tkun imwieġba din il-mistoqsija?

Kemm kien hemm aggressuri li wettqu din il-vjolenza domestika li weħlu:

a. il-ħabs;

b. Ordni ta' Protezzjoni;

c. Ordni ta' Trattament; jew

d. Ordni ta' Trażżin u Restrizzjoni?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il siġra nqalgħet jew tqaċċtet jew inqerdet, bil-permess u mhux, matul l-2016, l-2017 u l-2018 sa Mejju?

Jista' jpoġġi fuq il-Mejda tal-Kamra tabella li tinkludi s-sena, is-speċi tas-siġra u timmarka b'distinzjoni jekk kienx hemm permess jew le?

Fil-każ li ma kienx hemm permess, x'passi ttieħdu?

L-ONOR.

GODFREY FARRUGIA staqsa lill-

Jista' l-Ministru jgħid jekk għadux bi ħsieb li jippubblika r-regolamenti għall-ħarsien tas-siġar u l-imsaġar li l-konsultazzjoni pubblika dwarhom għalqet fl-1 ta' Marzu 2018?

Jekk iva meta se jiġu ppubblikati?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

B'referenza għall-ħaddiema tax-xatt, b'mod partikolari l-port workers, jista' l-Ministru jgħid x'inhi r-raġuni li kien hemm bżonn li għal darb'oħra jerġa' jiddaħħal il-wirt tax-xogħol meta r-regoli tal-EU u l-good sense amminstrattiv jistipulaw il-kontra?

X'inhi r-raġuni għalfejn l-ebda ċittadin Malti u Għawdxi ma jistax jikseb il-liċenzja bħala port workers sakemm ma jkollokx lil xi ħadd mill-ġenituri (l-omm jew il-missier) li jkunu diġà liċenzjat?

L-ONOR.

GODFREY FARRUGIA staqsa lill-

Jista' l-Ministru jgħid x'poteri għandha l-Awtorità għall-Ippjanar biex tħares il-wirt naturali tagħna?

Jista' jikkwota r-regoli?

L-ONOR.

GODFREY FARRUGIA staqsa lill-

B'referenza għall-Masterplan 2015 ta' Transport Malta dwar it-tħejjija ta' proġetti ta' toroq li kienu mitluba mill-Unjoni Ewropea biex jingħataw fondi, b'mod partikolari għal paġna 225, jista' jgħid x'inhi r-raġuni li t-triq arterjali ta' Ħ'Attard li kienet fl-aħħar tal-lista issa hi prijorità tal-Ministeru biex issir minnufih?

Xi studji kienu saru dak iż-żmien meta kienet qed tiġi ppreparata l-lista tat-toroq biex issir il-klassifikazzjoni ta' prijorità li għandhom jingħataw?

Dan għadu jgħodd?

L-ONOR.

GODFREY FARRUGIA staqsa lill-

Ministru għall-Enerġija u Immaniġġar tal-Ilma

Peress li d-drenaġġ qed jiskula fil-bajja tal-Għadira l-Mellieħa, jista' l-Ministru jgħid x'azzjoni ttieħdet?

Is-Supratendenza tas-Saħħa Pubblika hi notifikata?

X'passi ttieħdu?

L-ONOR.

KAROL AQUILINA staqsa lill-

Jista' l-Prim Ministru jgħid kemm hemm appelli pendenti quddiem it-Tribunal għas-Servizzi Finanzjarji?

Jista' l-Prim Ministru jpoġġi fuq il-Mejda tal-Kamra lista tal-appelli pendenti quddiem it-Tribunal għas-Servizzi Finanzjarji u jgħid għal kull wieħed minnhom f'liema stadju wasal is-smigħ tal-appell?

L-ONOR.

KAROL AQUILINA staqsa lill-

Jista' l-Ministru jgħid fiex wasal il-proċess biex jiġu riveduti l-pjani lokali mill-Awtorità għall-Ippjanar?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja tas-sottomissjonijiet kollha li saru mill-pubbliku lill-Awtorità għall-Ippjanar bħala parti mill-konsultazzjoni pubblika dwar il-pjani lokali mill-istess Awtorità?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid f'liema stadju waslu l-każijiet ta' dixxiplina fil-konfront tal-membru tal-Korp tal-Pulizija li ismu u kunjomu qegħdin jingħataw separatament?

L-ONOR.

KAROL AQUILINA staqsa lill-

Jista' l-Ministru jgħid kemm hemm membri tal-Korp tal-Pulizija li jinsabu sospiżi minħabba każijiet ta' dixxiplina fil-konfront tagħhom?

Jista' l-Ministru jgħid għal kull wieħed minnhom x'salarju qegħdin jirċievu sakemm jinsabu sospiżi?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm kienet l-ispiża biex inxtrat statwa tal-Madonna li dwarha s-Segretarju Parlamentari għal Persuni b'Diżabilità u Anzjanità Attiva reċentement stqarr pubblikament li qiegħda ddur id-djar tal-anzjani biex tkun esposta fihom?

Jista' jgħid f'liema djar tal-anzjani ttieħdet din l-istatwa tal-Madonna?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid jekk humiex sejrin jinfetħu aktar servizzi ta' respite għall-familjari ta' persuni b'nuqqas ta' saħħa mentali billi ta' spiss is-servizzi li joffru Għaqdiet Mhux Governattivi bħall-għaqda li isimha qed jingħata separatament ma jkollhomx postijiet vakanti?

L-ONOR.

IVAN BARTOLO staqsa lill-

Jista' d-Deputat Prim Ministru u Ministru għas-Saħħa jelenka x'servizzi jeżistu f'pajjiżna li jispeċjalizzaw fil-psikjatrija għal tfal ta' età żgħira?

Kemm hemm tfal li qed jagħmlu użu minn dawn is-servizzi?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jgħid jekk il-Jobsplus għandhomx skema li tinkorpora miżuri mmirati għall-persuni li għandhom problemi ta' saħħa mentali u li jixtiequ jsibu impjieg?

L-ONOR.

IVAN BARTOLO staqsa lill-

Jista' l-Ministru jgħid jekk hemmx il-ħsieb li jitwaqqaf servizz pubbliku ta' emerġenza biex jintuża' minn persuni b'nuqqas ta' saħħa mentali biss, billi s-servizz eżistenti ta' għajnuna (179) qiegħed ikun ta' spiss okkupat?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

B'referenza għar-risposta għall-mistoqsija parlamentari 5785, jista' l-Ministru jgħid kemm parteċipanti mit-total ta' 839 persuni li qegħdin f'din l-iskema, għandhom xi problema ta' saħħa mentali?

L-ONOR.

SILVIO GRIXTI staqsa lill-

Jista' l-Prim Ministru jgħid x'passi qed jittieħdu minn Identity Malta biex issa li ninsabu fl-aqwa tal-istaġun turistiku, jitħaffef il-proċess biex ħaddiema minn barra l-Unjoni Ewropea (Third Country Nationals) jitħaffilhom kemm jista' jkun il-proċess għall-ħruġ ta' work permits f'Malta?

Ma jaħsibx li minħabba s-sitwazzjoni ta' full employment fil-pajjiż, għandna bżonn miżuri urġenti biex il-qasam turistiku u anke oqsma ekonomiċi oħra, ikunu jistgħu jsibu l-ħaddiema li għandhom bżonn kemm jista' jkun malajr u bl-inqas burokrazija possibbli?

L-ONOR.

SILVIO GRIXTI staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid jekk hux qed ikun hemm problemi fil-ħruġ ta' visas mill-Kummissjoni Għolja ta' Malta fi New Delhi minħabba li jidher li diversi intrapriżi kienu qed jippruvaw jingaġġaw ħaddiema minn dan il-pajjiż?

L-ONOR.

SILVIO GRIXTI staqsa lill-

Jista' l-Prim Ministru jgħid kemm huma u liema huma l-kumpaniji barranin fil-qasam tal-blockchain u cryptocurrencies li s'issa wrew interess jew li fil-fatt diġà allokaw l-operat tagħhom f'Malta?

L-ONOR.

SILVIO GRIXTI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid liema huma t-toroq rurali fl-inħawi taż-Żejtun, Marsaxlokk u Marsaskala, li qegħdin fil-pjani ta' Transport Malta jew tal-Aġenzija li qed tiġi mwaqqfa għat-toroq, biex jingħataw wiċċ ġdid minħabba li stat ħażin li jinsabu fih?

L-ONOR.

SILVIO GRIXTI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid f'liema stadju jinsab il-proġett tal-housing soċjali tas-Siġġiewi li qed isir bl-għajnuna ta' fondi mill-Unjoni Ewropea?

L-ONOR.

SILVIO GRIXTI staqsa lill-

Jista' l-Ministru jgħid fiex wasal il-proċess tat-tendering għall-bini mill-ġdid tal-arterja ewlenija li tgħaqqad Ħaż-Żabbar maż-Żejtun u meta huwa maħsub li jinbeda x-xogħol f'din it-triq?

L-ONOR.

MARLENE FARRUGIA staqsiet lill-

Jista' l-Ministru jpoġġi fuq il-Mejda tal-Kamra kopja tal-konċessjoni mogħtija lis-sidien tal-hotel li d-dettalji dwarha qed jingħataw separatament għall-użu ta' art pubblika (coastline) ġewwa l-Bajja ta' San Ġorġ f'Paceville?

L-ONOR.

MARLENE FARRUGIA staqsiet lill-

Jista' l-Ministru jpoġġi fuq il-Mejda tal-Kamra kopja tal-permessi li jirregolaw ix-xogħlijiet li saru, u li qed isiru mis-sidien tal-hotel li d-dettalji dwarha qed jingħataw separatament fuq art pubblika fil-Bajja ta' San Ġorġ f'Paceville?

L-ONOR.

CLAYTON BARTOLO staqsa lill-

Jista' l-Prim Ministru jagħti l-ammont ta' għajnuna finanzjarja li ngħatat lill-Knisja, lill-għaqdiet u soċjetajiet tal-Knisja, lill-parroċċi, lill-istituzzjonijiet, fosthom edukattivi li jitmexxew mill-Knisja, lid-djar tal-anzjani mmexxija mill-Knisja, lill-ordnijiet reliġjużi u lil NGOs tal-Knisja, mill-Ministeru tiegħu jew entitajiet, korporazzjonijiet, awtoritajiet, dipartimenti, kumpaniji u aġenziji li jaqgħu taħtu, minn Marzu 2013 sad-data li fiha tkun imwieġba din il-mistoqsija, sena b'sena b'mod separat?

Jista' jagħti d-dettalji relatati dwar kull forma t'għajnuna finanzjarja mogħtija?

L-ONOR.

CLAYTON BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jagħti l-ammont ta' għajnuna finanzjarja li ngħatat lill-Knisja, lill-għaqdiet u soċjetajiet tal-Knisja, lill-parroċċi, lill-istituzzjonijiet, fosthom edukattivi li jitmexxew mill-Knisja, lid-djar tal-anzjani mmexxija mill-Knisja, lill-ordnijiet reliġjużi u lil NGOs tal-Knisja, mill-Ministeru tiegħu jew entitajiet, korporazzjonijiet, awtoritajiet, dipartimenti, kumpaniji u aġenziji li jaqgħu taħtu, minn Marzu 2013 sad-data li fiha tkun imwieġba din il-mistoqsija, sena b'sena b'mod separat?

L-ONOR.

CLAYTON BARTOLO staqsa lill-

Ministru għall-Ekonomija, Investiment u Negozji Żgħar

Jista' l-Ministru jagħti l-ammont ta' għajnuna finanzjarja li ngħatat lill-Knisja, lill-għaqdiet u soċjetajiet tal-Knisja, lill-parroċċi, lill-istituzzjonijiet, fosthom edukattivi li jitmexxew mill-Knisja, lid-djar tal-anzjani mmexxija mill-Knisja, lill-ordnijiet reliġjużi u lil NGOs tal-Knisja, mill-Ministeru tiegħu jew entitajiet, korporazzjonijiet, awtoritajiet, dipartimenti, kumpaniji u aġenziji li jaqgħu taħtu, minn Marzu 2013 sad-data li fiha tkun imwieġba din il-mistoqsija, sena b'sena b'mod separat?

L-ONOR.

CLAYTON BARTOLO staqsa lill-

Ministru għall-Edukazzjoni u Xogħol

L-ONOR.

CLAYTON BARTOLO staqsa lill-

Ministru għall-Enerġija u Immaniġġar tal-Ilma

L-ONOR.

CLAYTON BARTOLO staqsa lill-

Ministru għall-Affarijiet Ewropej u Ugwaljanza

Tista' l-Ministru tagħti l-ammont ta' għajnuna finanzjarja li ngħatat lill-Knisja, lill-għaqdiet u soċjetajiet tal-Knisja, lill-parroċċi, lill-istituzzjonijiet, fosthom edukattivi li jitmexxew mill-Knisja, lid-djar tal-anzjani mmexxija mill-Knisja, lill-ordnijiet reliġjużi u lil NGOs tal-Knisja, mill-Ministeru tagħha jew entitajiet, korporazzjonijiet, awtoritajiet, dipartimenti, kumpaniji u aġenziji li jaqgħu taħtha, minn Marzu 2013 sad-data li fiha tkun imwieġba din il-mistoqsija, sena b'sena b'mod separat?

Tista' tagħti d-dettalji relatati dwar kull forma t'għajnuna finanzjarja mogħtija?

L-ONOR.

DAVID STELLINI staqsa lill-

B'referenza għall-mistoqsijiet parlamentari 5206 u 5672 dwar il-kumpens lill-bejjiegħa tal-Monti tar-Rabat Għawdex, jista' l-Ministru jgħidilna jekk ġiex deċiż l-ammont ta' dan il-kumpens?

L-ONOR.

DAVID STELLINI staqsa lill-

B'referenza għall-mistoqsija parlamentari 3142 tat-30 ta' Jannar 2018 fejn il-Ministru għarrafna li ġew ordnati tliet ambulanzi ġodda għall-Isptar Ġenerali t'Għawdex, jista' d-Deputat Prim Ministru u Ministru għas-Saħħa jgħidilna jekk dawn l-ambulanzi waslux, peress li għaddew erba' xhur minn dik ir-risposta?

L-ONOR.

DAVID STELLINI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra lista tat-toroq f'Għawdex li hu maħsub li ser isir xogħol fuqhom u l-pjanijiet għal toroq ġodda, matul din is-sena u s-sena d-dieħla?

L-ONOR.

DAVID STELLINI staqsa lill-

Peress li anke l-Gvern Malti qiegħed jammetti li mhux eskluża l-possibbiltà li għall-perjodu finanzjarju (baġitarju) tal-Unjoni Ewropea 2021-2027, Malta taf ma tibqax eliġibbli għall-istess ammont ta' fondi mill-Unjoni Ewropea daqs qabel, speċjalment minħabba l-Brexit, jista' l-Prim Ministru jgħid kif f'dan ix-xenarju se tġi mwettqa l-wegħda li kienet saret lill-Għawdxin, li skont id-Dikjarazzjoni 36, anessa mat-Trattat ta' Sħubija ta' Malta fl-Unjoni Ewropea li tgħid hekk:

Fid-dawl ta' din id-dikjarazzjoni unilaterali, jista' l-Prim Ministru jgħid jekk saritx diġà t-talba għal rapport speċifiku dwar Għawdex lill-Kummissjoni Ewropea?

L-ONOR.

SIMON BUSUTTIL staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid jekk intużawx ħaddiema tal-Gvern biex isir xogħol fid-dar privata tiegħu fiż-żmien li kien Ministru tal-Intern responsabbli mill-ħarsien tal-liġi u ż-żamma tal-ordni?

Jekk fl-affermattiv, jista' jpoġġi fuq il-Mejda tal-Kamra informazzjoni dwar:

· id-data ta' meta sar dan ix-xogħol u/jew xogħlijiet oħra fid-dar privata tiegħu f'dati oħra;

· kemm kienu l-ħaddiema tal-Gvern involuti fix-xogħol fid-dar privata tal-Ministru u ma' liema Ministeru u/jew Dipartiment jaħdmu l-ħaddiema inkwistjoni;

· kemm ħallas għal dan ix-xogħol flimkien ma' kopja tal-irċevuta fiskali relevanti għal dan il-ħlas?

L-ONOR.

MARIA DEGUARA staqsiet lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa ġentilment jgħid jekk hux minnu li l-iswali tal-ġeriatrija ġewwa l-Isptar Monte Carmeli se jagħlqu minn wara l-15 ta' Ġunju ħalli dawn is-swali jiġu rranġati biex jilqgħu pazjenti b'kundizzjonijiet psikjatriċi?

Fejn se jiġu trasferiti l-pazjenti ġeriatriċi u l-istaff li jaħdem magħhom?

Dan se jkun ċaqlieq temporanju jew wieħed permanenti?

L-ONOR.

EDWIN VASSALLO staqsa lill-

Ministru għall-Enerġija u Immaniġġar tal-Ilma

Jista' l-Ministru jieħu l-passi meħtieġa sabiex is-supply tan-new water jibqa' jitwassal sal-Fiddien u Ħad-Dingli?

L-ONOR.

BYRON CAMILLERI staqsa lill-

Jista' l-Prim Ministru jgħid kemm kien hemm żwiġijiet fuq opri tal-baħar bħal Cruise liners eċċ., bejn is-sena 2007 u s-sena 2017, maqsumin sena b'sena?

L-ONOR.

ROSIANNE CUTAJAR staqsiet lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm daħlu vetturi kummerċjali fil-Belt Valletta matul is-snin 2015, 2016 u 2017?

L-ONOR.

Jista' l-Ministru jwieġeb il-mistoqsija parlamentari 5996 u jgħid jekk hijiex qed tiġi kkunsidrata li fiż-żona tal-Gold Market, fi Triq iż-Żagħfran, ġewwa Ħ'Attard ma jkunx hemm ipparkeġġar ta' vetturi fil-ħin li jinġemgħa t-traffiku?

Jista' jgħid x'miżuri qed jieħu bħalissa l-Gvern biex minn issa jitnaqqas it-traffiku?

Jista' jgħid jekk hux qed jintbagħtu pulizija tat-traffic, ħaddiema/uffiċjali ta' Transport Malta jew wardens biex imexxu t-traffiku f'Ħ'Attard speċjalment ħdejn l-Attard Farm Supplies fi Triq l-Imdina u fi triq li minn Ħ'Attard tmur lejn Ħaż-Żebbuġ, fi Triq Nutar Zarb u fi Triq il-Linja kantuniera ma' Triq il-Linja?

Jista' jgħid meta u x'ħin f'dan l-aħħar xahar kien qed ikun hemm uffiċjali ta' Transport Malta/Pulizija, fil-ħin li jinġemgħa t-traffiku speċjalment filgħodu fiż-żoni msemmija f'Ħ'Attard sabiex jiġu osservati t-traffic lights u jieħdu ħsieb il-flow tat-traffiku?

L-ONOR.

SIMON BUSUTTIL staqsa lill-

Ministru għall-Intern u Sigurtà Nazzjonali

Jista' l-Ministru jgħid x'passi ħadet il-pulizija dwar il-messaġġ ta' mibgħeda li ġie mtella' fuq facebook mill-individwu li d-dettalji dwaru qed jingħataw separatament hekk kif jidher indikat fil-viżwal li wkoll qed jingħata separatament?

L-ONOR.

SIMON BUSUTTIL staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid x'passi ħa fil-konfront tal-individwu li d-dettalji dwaru qed jingħataw separatament li kiteb il-messaġġ ta' mibgħeda li ġie mtella' fuq facebook kif jidher mill-viżwal li wkoll qed jingħata separatament, liema individwu hu kuntrattat għal xogħol mal-PBS?

L-ONOR.

STEFAN ZRINZO AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid xi pjani għandha l-Wasteserve għall-faċilità ta' Civic Amenity Site li hemm f'Ħal Far limiti ta' Birżebbuġa?

Hemm xi ħsieb ta' estensjoni ta' servizzi?

Jekk hemm estensjoni kemm huwa d-daqs u x'tip ta' attività qed tiġi ppjanata?

Sar xi studju dwar l-impatt possibbli fuq il-madwar u hemm xi pjani biex jekk hemm impatt ikun imnaqqas?

L-ONOR.

ETIENNE GRECH staqsa lill-

Jista' l-Ministru jgħid liema toroq fin-Nofsinhar ta' Malta hemm il-ħsieb li jiġu rranġati (resurfaced) jew magħmula mill-ġdid f'dawn is-sitt xhur li ġejjin?

ORDNIJIET TAL-ĠURNATA

Abbozz Nru 39 - Abbozz ta' Liġi dwar l-Aġenzija għal Infrastruttura Malta – Tieni Qari (Kont.) – Ministru għat-Trasport, Infrastruttura u Proġetti Kapitali.

Abbozz Nru 42 – Abbozz ta' Liġi li jemenda l-Ordinanza li Tneħħi l-Kontroll tad-Djar - Tieni Qari – Ministru għall-Ġustizzja, Kultura u Gvern Lokali.

Abbozz Nru 43 - Abbozz ta' Liġi dwar Arranġamenti u Servizzi ta' Teknoloġija Innovattiva - Tieni Qari (Kont.) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 44 – Abbozz ta' Liġi dwar l-Attiv Finanzjarju Virtwali - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 45 - Abbozz ta' Liġi dwar l-Awtorità tal-Innovazzjoni Diġitali ta' Malta - Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 35 - Abbozz ta' Liġi li jemenda l-Att dwar il-Professjoni Nutarili u Arkivji Nutarili – Tieni Qari - Ministru għall-Ġustizzja, Kultura u Gvern Lokali.

Abbozz Nru 38 - Abbozz ta' Liġi li jemenda Diversi Liġijiet dwar is-Servizzi Finanzjarji – Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 41 – Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) - Tieni Qari – Ministru għall-Ġustizzja, Kultura u Gvern Lokali.

Abbozz Nru 46 – Abbozz ta' Liġi dwar is-Sigrieti Kummerċjali - Tieni Qari – Ministru għall-Ekonomija, Investiment u Negozji Żgħar.

Abbozz Nru 15 - Abbozz ta' Liġi dwar il-Professjoni tal-Psikoterapija – Tielet Qari - Ministru għall-Familja, Dmirijiet tat-Tfal u Solidarjetà Soċjali.

Abbozz Nru 34 - Abbozz ta' Liġi sabiex jemenda l-Kostituzzjoni ta' Malta – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 33 - Abbozz ta' Liġi li jemenda l-Att dwar il-Protezzjoni tal-Ambjent – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Estimi ta' dħul u nfiq tal-Awtorità Maltija tal-Ippjanar għas-sena 2018 – Votazzjoni.

Estimi ta' dħul u nfiq tal-Awtorità għas-Saħħa u s-Sigurtà fuq il-Post tax-Xogħol għas-sena 2018 – Votazzjoni.

Estimi ta' dħul u nfiq tal-Awtorità tad-Djar għas-sena 2018 – Votazzjoni.

Estimi ta' dħul u nfiq tal-Awtorità Maltija tal-Artijiet għas-sena 2018 - Votazzjoni.

Emenda tal-Gvern għall-mozzjoni tal-Oppożizzjoni dwar ir-rapport tal-Parlament Ewropew dwar ħasil ta' flus u evażjoni tat-taxxa - Votazzjoni.

Estimi ta' dħul u nfiq tal-Awtorità dwar il-Protezzjoni ta' Embrijuni għas-sena 2018 – Votazzjoni.

Estimi ta' dħul u nfiq tal-Korporazzjoni għas-Servizzi tal-Ilma għas-sena 2018 – Votazzjoni.

Estimi ta' dħul u nfiq ta' Patrimonju Malta u s-Sovrintendenza tal-Patrimonju Kulturali għas-sena 2018 – Votazzjoni.

Estimi ta' dħul u nfiq ta' Jobsplus għas-sena 2018 – Votazzjoni.

Estimi ta' dħul u nfiq tal-Awtorità għall-Ambjent u r-Riżorsi għas-sena 2018 – Votazzjoni.

Estimi ta' dħul u nfiq tal-Awtorità Maltija għat-Turiżmu għas-sena 2018 - Votazzjoni

11 ta' Ġunju 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-PETIZZJONIJIET

Il-Kumitat dwar il-Petizzjonijiet se jiltaqa' nhar t-Tnejn, 11 ta' Ġunju 2018 fis-6.30 pm fil-Kamra tal-Kumitati fil-Parlament b'din l-aġenda:-

Konsiderazzjoni ta' żewġ petizzjonijiet.

Affarijiet Oħra.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 12 ta' Ġunju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Diskussjoni dwar it-talba li saret mill-Membri tal-Oppożizzjoni għal investigazzjoni dwar is-sitwazzjoni tal-ingaġġ ta' ħaddiema fil-Wasteserv matul il-perjodu Jannar 2016 u Ġunju 2017, flimkien mat-talba tal-Membri tal-Gvern li l-perjodu taħt investigazzjoni jibda minn Jannar 2010 (Kont.).

KUMITAT PERMANENTI DWAR IXXOGĦOL TALKAMRA

Il-Kumitat dwar ixXogħol talKamra, javża li lKumitat se jiltaqa' nhar l-Erbgħa, 13 ta' Ġunju 2018 f'nofsinhar filKamra talKumitati filParlament, ilBelt Valletta, b'din laġenda:

Xogħol tal-Kamra.

Affarijiet oħra.

KUMITAT GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar l-Erbgħa, 13 ta' Ġunju 2018, fis-2.00 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 37 – Abbozz ta' Liġi li jemenda l-Att dwar il-Protezzjoni tal-Embrijuni – Deputat Prim Ministru u Ministru għas-Saħħa.

Abbozz Nru 30 - Abbozz ta' Liġi dwar il-Prevenzjoni tal-Korruzzjoni fl-Isport – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI U

KUMITAT PERMANENTI DWAR L-AFFARIJIET TAL-FAMILJA

Il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja se jiltaqgħu nhar l-Erbgħa, 13 ta' Ġunju 2018 fil-5:00 p.m. fil-Kamra tal-Kumitati, fil-Parlament b'din l-aġenda:

Affarijiet Oħra.

11 ta' Ġunju 2018 SKRIVAN TAL-KAMRA